3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

ปัจจุบันบริษัทและบริษัทย่อยดำเนินธุรกิจหลักเป็นผู้จัดจำหน่ายอุปกรณ์เกี่ยวกับเทคโนโลยีสารสนเทศ
ได้แก่ คอมพิวเตอร์ เครื่องพิมพ์ อุปกรณ์เครือข่าย วัสดุสิ้นเปลือง และเป็นตัวแทน, ผู้นำเข้า
และผลิต ซอฟต์แวร์ ตลอดจนการบริการที่เกี่ยวข้องกับระบบสารสนเทศครบวงจร
โดยเน้นเฉพาะการจำหน่ายและการให้บริการสินค้าที่เกี่ยวกับเทคโนโลยีสารสนเทศเป็นหลัก
ลักษณะผลิตภัณฑ์และบริการของบริษัทและบริษัทย่อย แบ่งตามประเภทธุรกิจได้ดังนี้

1.  [][][][][][][][]กลุ่มผลิตภัณฑ์ฮาร์ดแวร์ (Enterprise Systems Group หรือ ESG)
    ผลิตภัณฑ์ภายใต้กลุ่มนี้ประกอบด้วย

    1.  เครื่องแม่ข่ายและอุปกรณ์จัดเก็บข้อมูล (Server & Storage)
        ประกอบด้วยเครื่องคอมพิวเตอร์ขนาดกลางได้แก่ผลิตภัณฑ์ของ ไอบีเอ็มซิสเต็มส์ไอ (IBM
        System i) และเครื่องแม่ข่ายขนาดกลางระบบเปิด ไอบีเอ็ม ซิสเต็มส์พี (IBM
        System p :Unix), เครื่องคอมพิวเตอร์ Intel-Based ได้แก่ผลิตภัณฑ์ของ
        ไอบีเอ็มซิสเต็มส์เอ็กซ์ (IBM System x), ฮิวเลตต์-แพคการ์ด, เอเซอร์ และเดลล์
        ระบบจัดเก็บข้อมูล (Storage System) ซึ่งประกอบด้วย Disk, Tape, SAN
        Switch ของไอบีเอ็ม และซอฟต์แวร์ที่ช่วยในการบริหารจัดการข้อมูล
        นอกจากนี้ยังรวมถึงเครื่องคอมพิวเตอร์ระบบค้าปลีก (Point of Sale Systems :
        POS), อุปกรณ์ที่ใช้ในกิจการธนาคาร (Banking Device) และเวิร์คสเตชั่น
        เซิฟเวอร์ (Workstation Server) ที่ใช้งานกับซอฟต์แวร์ออกแบบผลิตภัณฑ์
        (AutoCAD)

    2.  คอมพิวเตอร์ส่วนบุคคล (Personal Computers)
        ประกอบด้วยเครื่องคอมพิวเตอร์ส่วนบุคคล เครื่องคอมพิวเตอร์แบบพกพา (Notebook)
        โดยบริษัทฯ เป็นตัวแทนจำหน่ายของเลอโนโว ฮิวเลตต์-แพคการ์ด เอเซอร์ และเดลล์

    3.  เครื่องพิมพ์ (Printer) บริษัทเป็นผู้จัดจำหน่ายเครื่องพิมพ์ทั้งในแบบด็อตแมทริกซ์
        อิงค์เจ็ท และเลเซอร์เจ็ท ตราไอบีเอ็ม ฮิวเลตต์-แพคการ์ด เลกซ์มาร์ค แคนนอน
        และโอกิ เป็นต้น

    4.  บริการซ่อมบำรุงรักษา (Maintenance)
        บริษัทมีวิศวกรที่มีความชำนาญงานในการให้บริการซ่อมบำรุงฮาร์ดแวร์และซอฟต์แวร์
        เพื่อช่วยป้องกันการเสียหายจากการหยุดทำงาน (Machine Downtime)
        และเพิ่มประสิทธิภาพในการทำงานของฮาร์ดแวร์และซอฟต์แวร์

ในปี 2550 กลุ่มผลิตภัณฑ์ฮาร์ดแวร์ มียอดการจำหน่ายรวมกันประมาณร้อยละ 41.4
ของยอดรายได้รวมทั้งหมดของกลุ่มบริษัท

2.  [][][][][][][]กลุ่มผลิตภัณฑ์วัสดุสิ้นเปลือง (Office Supplies Group หรือ OSG)

บริษัทเป็นผู้จัดจำหน่ายวัสดุสิ้นเปลืองสำหรับเครื่องคอมพิวเตอร์ เครื่องพิมพ์ ได้แก่ ผงหมึก
เทปบันทึกข้อมูล กระดาษ เป็นต้น ภายใต้ตรา ฮิวเลตต์-แพคการ์ด แคนนอน เอปสัน เล็กซ์มาร์ก
และ อิมเมชั่น นอกจากนี้ยังจำหน่ายเครื่องพิมพ์ขนาดเล็ก ภายใต้ตรา แคนนอน โอกิและ
ฮิวเลตต์-แพคการ์ด เป็นต้น ซึ่งเป็นการสนองตอบต่อความต้องการของลูกค้าในระดับต่างๆ
นอกจากจะเป็นการขายตามปกติทั่วไปแล้วยังเป็นการจำหน่ายต่อเนื่องจากการขายผลิตภัณฑ์หลักต่างๆ
ของกลุ่มบริษัท และเพื่อให้เกิดความสะดวกรวดเร็วในการให้บริการ บริษัทได้พัฒนาเว็บไซต์
e-Catalog
เพื่อให้ลูกค้าสามารถสั่งซื้อสินค้ากลุ่มผลิตภัณฑ์วัสดุสิ้นเปลืองผ่านอินเทอร์เน็ตได้อย่างรวดเร็วจาก
www.metro-supplies.com

ในปี 2550 กลุ่มผลิตภัณฑ์วัสดุสิ้นเปลือง มียอดการจำหน่ายรวมกันประมาณร้อยละ 40.7
ของยอดรายได้รวมทั้งหมดของกลุ่มบริษัท

3.  [][][]กลุ่มผลิตภัณฑ์อุปกรณ์เครือข่ายคอมพิวเตอร์ (Network Solutions Group หรือ
    NSG) จัดจำหน่ายอุปกรณ์ทางด้านเครือข่าย ระบบรักษาความปลอดภัยทางด้านเครือข่าย
    พร้อมทั้งเทคโนโลยีสื่อสารแบบไอพี ซึ่งผลิตภัณฑ์ของกลุ่มนี้ได้แก่

1)  อุปกรณ์ทางด้านเครือข่าย (Networking Products)
    และระบบรักษาความปลอดภัยทางด้านเครือข่าย

2)  ระบบโทรศัพท์ไอพี (IP Phone) และระบบคอลเซ็นเตอร์ (Call Center)

3)  อุปกรณ์สำหรับห้องคอมพิวเตอร์ (Data Center) ได้แก่  ระบบไฟฟ้าสำรอง (UPS)
    ระบบควบคุมอุณหภูมิ ระบบรักษาความปลอดภัย เป็นต้น

ในปี 2550 กลุ่มผลิตภัณฑ์อุปกรณ์เครือข่ายคอมพิวเตอร์ มียอดการจำหน่ายรวมกันประมาณ ร้อยละ
3.1 ของยอดรายได้รวมทั้งหมดของกลุ่มบริษัท

4.  [][][][][][][][][][][]กลุ่มผลิตภัณฑ์ซอฟต์แวร์โซลูชั่น (Solutions Integration
    Group หรือ SIG) ผลิตภัณฑ์ที่อยู่ภายใต้กลุ่มนี้ ประกอบด้วย

1)  ผลิตภัณฑ์ทางด้านซอฟต์แวร์ (Software Solution) ประกอบด้วย

    -   ซอฟต์แวร์ระบบปฏิบัติการ(Operating Systems) และ ซอฟแวร์ประยุกต์ (Office
        Systems) จาก ไมโครซอฟท์

    -   ซอฟต์แวร์เพื่อการพัฒนาระบบงาน (Middleware) จากไอบีเอ็ม

    -   ซอฟต์แวร์ด้านระบบและการรักษาความปลอดภัยของข้อมูล จากไอบีเอ็ม (IBM) เวอริทัส
        (Veritus) เช็คพ้อย (Check Point) และ เทรนด์ไมโคร (Trend Micro)

    -   ซอฟต์แวร์เพื่อวิเคราะห์ข้อมูลและการตัดสินใจทางธุรกิจ (Business Intelligent)
        เช่น ไฮเปอเรียน (Hyperion)

    -   ซอฟต์แวร์เพื่อการออกแบบและวิศวกรรม บริษัทได้รับการแต่งตั้งจากออโตเดสก์ อิงค์
        สหรัฐอเมริกา ให้เป็น Authorized Value Added Reseller
        และก่อตั้งศูนย์ฝึกอบรมซอฟต์แวร์ของออโตเดสก์อย่างเป็นทางการ (Authorized
        Training Center) พร้อมบริการหลังการขายแบบครบวงจร

    -   ระบบซีอาร์เอ็มออนดีมานด์ (CRM On Demand) จากเซลส์ฟอร์ซ (Salesforce.com)

2)  การให้บริการ (Services) การให้บริการที่บริษัทนำเสนอให้ลูกค้าทั้งก่อนและหลังการขาย
    ประกอบด้วยการให้บริการดังนี้

    -   การทำธุรกรรมด้วยระบบอีเล็คทรอนิกส์ (E-Business Solutions and
        Professional Services)
        ให้บริการในการพัฒนาระบบงานตามความต้องการของลูกค้า

    -   การรับบริหารหรือจัดการระบบงานไอที (IT Outsourcing, Managed Service)
        บริษัทให้บริการตามความต้องการของลูกค้า
        ในการดูแลบำรุงรักษาระบบคอมพิวเตอร์ภายในบริษัท
        ซึ่งลูกค้าสามารถลดความเสี่ยงทางด้านบุคลากรได้

    -   ระบบสำรองข้อมูล (Business Continuity Service)
        บริษัทให้บริการด้านการสำรองข้อมูลทางธุรกิจและสถานที่ทำงาน โดยการจัดตั้งแผนก
        Business Continuity Solutions
        เพื่อให้บริการระบบข้อมูลสำรองแก่ลูกค้าเป็นการป้องกันการสูญหายของข้อมูลในกรณีเกิดวิกฤตการณ์
        และใช้เป็นสำนักงานชั่วคราวในกรณีเกิดเหตุฉุกเฉิน
        เพื่อทำให้ธุรกิจของลูกค้าสามารถดำเนินไปได้อย่างต่อเนื่อง

3)  การฝึกอบรมบุคลากรทางด้านไอที (IT Specialist Training) บริษัทมีศูนย์ฝึกอบรม ดังนี้

    -   ศูนย์ฝึกอบรมที่สำนักงานใหญ่ เป็นการอบรมสำหรับลูกค้าของบริษัท
        จะเน้นในเรื่องการเขียนโปรแกรมเพื่อใช้กับเครื่องคอมพิวเตอร์ขนาดกลางที่บริษัทจัดจำหน่าย

    -   บางกอกแอดวานซ์เลิร์นนิ่ง (Bangkok Advanced Learning) เป็นศูนย์ฝึกอบรม
        Microsoft Certified Technical Education Center
        ซึ่งเป็นศูนย์อบรมด้านซอฟต์แวร์ปฏิบัติการชั้นสูงและซอฟต์แวร์ทั่วไปของไมโครซอฟท์ให้แก่บุคคลทั่วไปและลูกค้าของบริษัท
        โดยผู้อบรมที่ผ่านการทดสอบ Authorized Promatic Testing
        จะได้รับประกาศนียบัตรและการรับรองการจัดหางานจากบริษัท
        นอกจากนี้บริษัทยังมีการอบรมซอฟต์แวร์เทรนด์ไมโคร
        เพื่อเป็นผู้เชี่ยวชาญในการป้องกันไวรัสในระบบ และ การอบรม Certified CISCO
        Network Admin ซึ่งเป็นการอบรมเกี่ยวกับระบบเครือข่าย

    -   ไอบีเอ็ม เอ็นวิชั่นนิ่ง เซ็นเตอร์ (IBM Envisioning Center)
        เป็นศูนย์ฝึกอบรมซอฟต์แวร์ทุกประเภทของไอบีเอ็มแห่งแรกในประเทศไทยที่เป็นศูนย์ฝึกอบรมอย่างเป็นทางการ
        (Authorized Training Center)
        ซึ่งจะช่วยเพิ่มศักยภาพของบุคลากรด้านไอทีให้มีความรู้ความสามารถในการนำซอฟต์แวร์โซลูชั่นของไอบีเอ็มไปใช้ให้เกิดประสิทธิภาพสูงสุดต่อองค์กรและประเทศไทยต่อไปในอนาคต

ในปี 2550 กลุ่มผลิตภัณฑ์ซอฟต์แวร์โซลูชั่น สร้างรายได้ให้กับกลุ่มบริษัทประมาณร้อยละ 14.1 ของรายได้รวมทั้งหมดของกลุ่มบริษัท 

การตลาดและภาวะการแข่งขัน

1.  นโยบายและลักษณะทางการตลาด

    1.  นโยบายทางการตลาดโดยรวม

บริษัทมีนโยบายในการดำเนินธุรกิจที่ชัดเจน โดยพยายามสร้างความแตกต่างในเรื่องการให้บริการ
และคำปรึกษาด้านสารสนเทศ
เพื่อเป็นการสร้างมูลค่าเพิ่มให้กับสินค้าและบริการของบริษัทมากกว่าการเน้นการลดราคาจำหน่ายสินค้าและบริการอย่างเดียว
เพราะการลดราคาจำหน่ายจะส่งผลกระทบโดยตรงต่อผลประกอบการของบริษัท
นโยบายการตลาดในภาพรวมสามารถสรุปได้ดังนี้

-   การสร้างความจงรักภักดีในตัวสินค้า

บริษัทมีนโยบายที่ชัดเจนในการให้ความสำคัญต่อลูกค้า
ทั้งในด้านการให้คำแนะนำในการเลือกใช้สินค้าและการให้บริการที่มีประสิทธิภาพและรวดเร็ว
โดยบริษัทได้จัดโครงสร้างองค์กร แยกตามกลุ่มผลิตภัณฑ์ เพื่อให้บุคลากรของกลุ่มบริษัทมีความรู้
ความชำนาญ และมีความสามารถในการให้คำแนะนำและให้บริการแก่ลูกค้าได้อย่างมีประสิทธิภาพ

-   ศูนย์สาธิตประสิทธิภาพการปฏิบัติการของฮาร์ดแวร์และซอฟต์แวร์

บริษัทได้ลงทุนเกี่ยวกับเทคโนโลยีอันทันสมัย และสร้างศูนย์สาธิตและทดสอบระบบต่าง ๆ หลายแห่ง
(รายละเอียดตามส่วนที่ 2 ข้อ 2) เพื่อแสดงศักยภาพการใช้งานหรือการเชื่อมต่อของฮาร์ดแวร์
ซอฟต์แวร์ หรือเทคโนโลยีไอพี
ซึ่งการลงทุนดังกล่าวบริษัทได้ให้ความสำคัญและถือเป็นหัวใจในการดำเนินธุรกิจ เพื่อศึกษา เรียนรู้
ทดสอบ ให้เกิดความมั่นใจในประสิทธิภาพของสินค้า ก่อนนำเสนอไปยังลูกค้า
เพื่อเป็นการรับประกันถึงความคุ้มค่าด้านการลงทุนและความสำเร็จทางธุรกิจที่ลูกค้าจะได้รับอย่างแท้จริง

-   กลยุทธ์ด้านผลิตภัณฑ์ (Product Strategy)

บริษัทมีนโยบายในการเพิ่มผลิตภัณฑ์และบริการ
โดยบริษัทจะเลือกเป็นตัวแทนจำหน่ายสินค้าและบริการเฉพาะที่มีชื่อเสียงและเกี่ยวข้องกับธุรกิจหลักของบริษัทเท่านั้น
นอกจากนี้ บริษัทได้กำหนดปัจจัยในการคัดเลือกสินค้ามาจำหน่ายและบริการดังนี้

-   เป็นสินค้าที่สามารถสร้างมูลค่าเพิ่ม (Value Added) ให้กับลูกค้าและบริษัทได้ เช่น
    Application Software Solution

-   เป็นสินค้าที่มีคุณลักษณะในตัวสินค้าเฉพาะเจาะจง (Proprietary Products)
    ที่ทำให้บริษัทสามารถสร้างความแตกต่างและลดการแข่งขันได้

-   การสร้างความสัมพันธ์อันดีกับคู่ค้า (Vendor Relation)

บริษัทมีนโยบายในการจัดองค์กรและบุคลากร
โดยแบ่งสายบุคลากรในการดูแลผลิตภัณฑ์ที่บริษัทเป็นตัวแทนจำหน่ายแต่ละตราผลิตภัณฑ์
เพื่อให้พนักงานของบริษัทสามารถดูแลสินค้านั้นๆ ได้อย่างทั่วถึง
การดำเนินการดังกล่าวจะช่วยสร้างความมั่นใจให้กับคู่ค้าว่าบริษัทจะสามารถสนองตอบความต้องการของลูกค้าได้ตามความเหมาะสมของผลิตภัณฑ์
และสอดคล้องตามนโยบายของคู่ค้า

-   ผู้เชี่ยวชาญที่ได้รับการรับรอง (Certified Specialists)

การมีบุคลากรที่ผ่านการทดสอบให้ได้ใบประกาศรับรองจากเจ้าของผลิตภัณฑ์เป็นปัจจัยที่สำคัญปัจจัยหนึ่งในการสร้างความเชื่อมั่นและเป็นมูลค่าเพิ่มในการจัดจำหน่ายผลิตภัณฑ์นั้นๆ
ดังนั้นบริษัทจึงมีนโยบายให้บุคลากรที่อยู่ในหน่วยงานที่เกี่ยวข้องกับการขายและบริการจะต้องผ่านการทดสอบตามที่บริษัทกำหนด

2.  นโยบายการตลาดแยกตามประเภทสินค้า มีรายละเอียดดังนี้

    -   เครื่องแม่ข่ายและอุปกรณ์จัดเก็บข้อมูล (Server & Storage)

บริษัทจัดจำหน่ายสินค้าในหมวดเครื่องคอมพิวเตอร์ขนาดกลางได้แก่เครื่องไอบีเอ็ม รุ่นซิสเต็มส์ไอ
ซิสเต็มส์พี และอุปกรณ์จัดเก็บข้อมูล ซึ่งมีคู่แข่งอยู่น้อยราย แต่สำหรับระบบค้าปลีก (Point of
Sale Systems) จัดได้ว่ามีคู่แข่งรายย่อยจำนวนมาก
โดยบริษัทจัดเป็นผู้นำตลาดสำหรับเครื่องคอมพิวเตอร์ขนาดกลาง ตราไอบีเอ็ม รุ่นซิสเต็มส์ไอ
เนื่องจากบริษัทมีส่วนแบ่งการตลาดสูงสุด
บริษัทจึงได้กำหนดกลยุทธ์สำหรับตลาดเครื่องคอมพิวเตอร์ขนาดกลางในประเทศไทย
โดยสร้างพันธมิตรในระหว่างคู่ค้าด้วยกัน
กำหนดให้มีพนักงานรับผิดชอบโดยตรงในกลุ่มลูกค้าปัจจุบันเพื่อรักษาฐานลูกค้าไว้และพยายามนำเสนอให้คำแนะนำผลิตภัณฑ์และเทคโนโลยีใหม่ๆ
ให้กับลูกค้าอยู่เสมอ

นอกจากนี้ บริษัทได้ร่วมมือกับบริษัทคู่ค้า อาทิ ไอบีเอ็ม ฮิวเลตต์-แพคการ์ด เลอโนโว โอกิ
เลกซ์มาร์ค ไมโครซอฟท์ ออราเคิล ออโตเดสก์ รวมทั้งบริษัทผู้ให้บริการซอฟต์แวร์
และบริษัทผู้พัฒนาโซลูชั่นในประเทศชั้นนำ จัดงานสัมมนา MSC Open House เมื่อวันที่ 7
พฤศจิกายน 2550 โดยนำเสนอการใช้เทคโนโลยีสารสนเทศแบบมืออาชีพ
เพื่อสร้างความเชื่อมั่นให้กับลูกค้าเกี่ยวกับการใช้เทคโนโลยีในการช่วยเสริมธุรกิจสู่ยุคของการสื่อสารและการปฏิบัติงานให้เกิดประสิทธิภาพสูงสุด

-   เครื่องคอมพิวเตอร์ส่วนบุคคล

บริษัท จัดจำหน่ายสินค้าในหมวดเครื่องคอมพิวเตอร์ส่วนบุคคล เช่น เลอโนโว ฮิวเลตต์-แพคการ์ด
เอเซอร์ และ เดลล์ บริษัทได้กำหนดกลยุทธ์ให้มีการจัดองค์กร
โดยการแยกความรับผิดชอบการจัดการทางการตลาดเป็นตราผลิตภัณฑ์
ซึ่งผู้จัดการผลิตภัณฑ์แต่ละตราผลิตภัณฑ์มีหน้าที่ในการดูแลผลิตภัณฑ์ที่รับผิดชอบและมีหน้าที่ในการขยายตลาดไปสู่ลูกค้าใหม่ในผลิตภัณฑ์ใหม่ด้วย

การพัฒนาผลิตภัณฑ์ใหม่เข้าตลาด บริษัทมุ่งเน้นสินค้าประเภทที่มีคุณภาพสูงสำหรับตลาดองค์กร
(Corporate Account)
ที่เข้าใจถึงการเพิ่มประสิทธิภาพด้านเทคโนโลยีสารสนเทศเพื่อความสำเร็จทางธุรกิจ
จึงมีงบประมาณการลงทุนในด้านนี้อย่างต่อเนื่อง
และให้ความสำคัญด้านประสิทธิภาพและความสำเร็จของธุรกิจมากกว่าด้านราคา
และเพื่อให้บริษัทสามารถแข่งขันได้ในตลาด
บริษัทมีกลยุทธ์ที่จะเน้นการบริการและสร้างมูลค่าเพิ่มให้กับสินค้าของบริษัท
สินค้าในระดับเครื่องคอมพิวเตอร์ส่วนบุคคล บริษัทจัดทีมงานให้คำปรึกษา (PC Consulting
Service) ที่พร้อมให้คำแนะนำก่อนและหลังการขายในซอฟต์แวร์ทุกชนิดของไมโครซอฟต์
ซึ่งเป็นโซลูชั่นที่มีความสำคัญและเกี่ยวข้องกับลูกค้าในการใช้ไอทีสูงสุดรวมทั้งการสร้างพันธมิตรกับคู่ค้าที่มีซอฟต์แวร์ระบบงานที่ใช้กับเครื่องคอมพิวเตอร์ส่วนบุคคลเป็นรายอุตสาหกรรม

-   เครื่องพิมพ์

บริษัทจำหน่ายเครื่องพิมพ์ เช่น ฮิวเลตต์-แพคการ์ด โอกิ และแคนนอน เป็นต้น
โดยจัดองค์กรแยกความรับผิดชอบเรื่องการจัดการทางการตลาดตามตราผลิตภัณฑ์
ทำหน้าที่ขยายตลาดไปยังลูกค้าใหม่ ซึ่งในปัจจุบันเน้นการขายเข้าสู่กลุ่มตัวแทนจำหน่าย (Dealer)
นอกจากนี้บริษัทยังจัดรายการส่งเสริมการขายร่วมกับคู่ค้าอีกด้วย

-   วัสดุสิ้นเปลือง

บริษัทมีกลยุทธ์ในการจัดจำหน่ายวัสดุสิ้นเปลือง ประกอบด้วย
การจัดองค์กรโดยการแยกความรับผิดชอบการจัดการทางการตลาดตามตราผลิตภัณฑ์ เช่น
ฮิวเลตต์-แพคการ์ด เอปสัน แคนนอน อิมเมชั่น และ เล็กซ์มาร์ค
เพื่อทำหน้าที่ในการส่งเสริมการขายในกลุ่มลูกค้าองค์กร
และมีหน้าที่ในการขยายตลาดโดยการแนะนำผลิตภัณฑ์เข้าสู่กลุ่มตัวแทนจำหน่าย (Dealers)
รวมทั้งบริษัทมีกลยุทธ์ในการจัดรายการส่งเสริมการขายร่วมกับคู่ค้า
และจัดรายการส่งเสริมการขายที่เป็นเอกลักษณ์ของบริษัท เพื่อเป็นการสร้างความสัมพันธ์กับลูกค้า
นอกจากนี้ บริษัทมีการกำหนดกลุ่มลูกค้าเป้าหมายเฉพาะอุตสาหกรรม
ที่คาดว่าจะมีการใช้วัสดุสิ้นเปลืองอย่างต่อเนื่อง เช่น การเจาะตลาดสถาบันการศึกษาและราชการ
ปัจจุบันบริษัทใช้นโยบายขายตรงและเทเลมาร์เก็ตติ้งเป็นกลยุทธ์ในการครอบคลุมพื้นที่ในกลุ่มลูกค้าตามสำนักงานเป็นหลัก
พร้อมทั้งมีการพัฒนาและฝึกอบรมพนักงานอย่างต่อเนื่องให้มีความรู้ในสินค้าที่จำหน่าย ในขณะเดียวกัน
บริษัทพยายามเพิ่มประสิทธิภาพการส่งสินค้าให้ถึงมือลูกค้าอย่างรวดเร็ว
และใช้เทคโนโลยีทางด้านไอพีเพื่อช่วยให้การขายมีประสิทธิภาพมากขึ้น
ตลอดจนการสร้างความมั่นใจให้ลูกค้าว่าจะได้รับสินค้าที่มีคุณภาพดี
และมีบริการหลังการขายที่เชื่อถือได้ เช่น การรับประกันสินค้า เป็นต้น
นอกจากนี้บริษัทได้พัฒนาเว็บไซต์ e-Catalog
เพื่อให้ลูกค้าสามารถสั่งซื้อวัสดุสิ้นเปลืองผ่านอินเทอร์เน็ตได้อย่างรวดเร็วจาก
www.metro-supplies.com

-   อุปกรณ์เครือข่ายคอมพิวเตอร์

บริษัทจะดำเนินการขยายตลาดทางด้าน Advanced IT Solution
ด้วยระบบการรักษาความปลอดภัยทางด้านเครือข่ายและไอพีเทคโนโลยี
โดยการพัฒนาบุคลากรให้มีความรู้ ความชำนาญ ในผลิตภัณฑ์
เพื่อเพิ่มประสิทธิภาพของระบบคอมพิวเตอร์ของลูกค้า และทำให้ลูกค้ามีความมั่นใจในการใช้บริการ

-   ซอฟต์แวร์โซลูชั่น

บริษัทให้ความสำคัญกับการรักษาความสัมพันธ์กับพันธมิตร หรือผู้จำหน่ายซอฟต์แวร์อิสระ
(Independent Software Vendors, ISV)
โดยมีส่วนร่วมในการพัฒนาโปรแกรมใช้งานเฉพาะสำหรับอุตสาหกรรมประเภทต่างๆ (Vertical
Industry Solution) ซึ่งในขณะนี้มุ่งเน้นพัฒนาให้กับการใช้งานในภาคอุตสาหกรรมการผลิต
นับเป็นการสร้างมูลค่าเพิ่มให้กับบริษัทในสายตาของคู่ค้า
บริษัทใช้ศูนย์สาธิตประสิทธิภาพซอฟต์แวร์ปฏิบัติการและซอฟต์แวร์ระบบงานครบวงจร (Software
Solution Center)
ช่วยสาธิตให้ลูกค้าเห็นถึงศักยภาพของบริษัทในการให้การสนับสนุนธุรกิจของลูกค้า
พร้อมกันนี้บริษัทยังได้ใช้กลยุทธ์การขายซอฟต์แวร์ร่วมไปกับฮาร์ดแวร์เพื่อให้ลูกค้าได้ประโยชน์จากการลงทุนที่ลดลง
และยังมีนโยบายเพิ่มจำนวนบุคลากรผู้เชี่ยวชาญที่ผ่านการรับรองจากสถาบันที่เกี่ยวข้องมาเสริมทีมงานเพื่อรองรับการขยายตัวของธุรกิจในด้านนี้

-   การให้บริการ

- การทำธุรกรรมด้วยระบบอีเล็กทรอนิกส์ (E-Business Solutions and Professional
Services) บริษัทมีกลยุทธ์สำหรับการให้บริการด้านอีอินฟราสตรัคเจอร์ (E-Infrastructure)
ด้วยการเพิ่มทีมผู้ให้คำปรึกษาในการนำเสนอบริการและซอฟต์แวร์ที่เกี่ยวข้อง
โดยบริษัทมีการกำหนดกลุ่มลูกค้าเป้าหมายเฉพาะแยกตามอุตสาหกรรมและระบบงาน

นอกจากนี้ บริษัทมีนโยบายในการส่งเสริมให้บุคลากรที่ทำหน้าที่ให้คำปรึกษาแก่ลูกค้า
เข้าทดสอบให้ได้ใบประกาศจากเจ้าของผลิตภัณฑ์ เพื่อช่วยสร้างความเชื่อมั่นให้ลูกค้า

- การรับบริหารและจัดการระบบงานไอที (IT Outsourcing & Managed Service)
บริษัทมีนโยบายเพิ่มโอกาสทางธุรกิจด้านเอาท์ซอร์สซิ่งให้กับลูกค้ากลุ่มที่ไม่มีบุคลากรด้านเทคโนโลยีสารสนเทศเป็นของตนเองซึ่งมีจำนวนเพิ่มมากขึ้นโดยเฉพาะกิจการของต่างประเทศ
โดยบริษัทมุ่งเน้นการพัฒนาโซลูชั่นแยกตามอุตสาหกรรมและระบบงานและการสร้างทีมงานที่ผ่านการรับรองจากสถาบันที่เกี่ยวข้องเพื่อสร้างความมั่นใจให้แก่ลูกค้า

- ระบบสำรองข้อมูล (Business Continuity Service)
บริษัทมีนโยบายในการขยายธุรกิจการให้บริการสำรองข้อมูล (Back Up Recovery)
โดยปรับการให้บริการเพิ่มขึ้นทั้งด้านหน่วยประมวลผลข้อมูล (CPU) และพื้นที่การจัดเก็บข้อมูล
(Storage) โดยดำเนินการจัดให้มีสถานที่ทดสอบการทำงานของระบบคอมพิวเตอร์ของลูกค้า
เพื่อซ้อมการดำเนินงานล่วงหน้า

3.  ลักษณะและกลุ่มลูกค้าเป้าหมาย

กลุ่มลูกค้าเป้าหมายของบริษัทส่วนใหญ่จะเป็นกลุ่มบริษัทธุรกิจขนาดเล็กถึงขนาดใหญ่
และสถาบันการเงิน
บริษัทมุ่งเน้นลูกค้าองค์กรที่ให้ความสำคัญต่อการให้บริการที่ดีและครบวงจรและชื่อเสียงของผู้ค้าเป็นสำคัญ
ในฐานะที่เป็นตัวแทนจำหน่ายสินค้าให้กับลูกค้า ที่ผ่านมา บริษัทจะเน้นขายแบบซิสเต็มส์อินติเกรเตอร์
(System Integrator) เป็นหลัก เนื่องจากการขายแบบ System Integrator
เป็นการเสนอขายโซลูชั่นให้กับลูกค้า
โดยบริษัทสามารถเสนอขายสินค้าทั้งประเภทฮาร์ดแวร์และซอฟต์แวร์ ในเวลาเดียวกันได้ ปัจจุบัน
ฐานลูกค้าของบริษัทมีอัตราการซื้อซ้ำ (Repeat Sales) ร้อยละ 92 ของรายได้รวมของบริษัท
และจำนวนลูกค้าที่ซื้อซ้ำร้อยละ 71 ของจำนวนลูกค้า

[]

กลุ่มลูกค้าของบริษัทในปี 2549 และ 2550 สามารถจำแนกตามประเภทอุตสาหกรรมได้ดังนี้ คือ

ทั้งนี้ บริษัทและบริษัทย่อยไม่มีลูกค้ารายใหญ่ที่มียอดซื้อขายสินค้าและบริการจากบริษัทสูงถึงร้อยละ 5
ของยอดรายได้รวม จึงช่วยลดผลกระทบหากต้องสูญเสียลูกค้ารายใหญ่ไป

4.  การจัดจำหน่ายและช่องทางการจำหน่าย

บริษัทเล็งเห็นความสำคัญของการกระจายสินค้าสู่ลูกค้าอย่างทั่วถึง ครอบคลุมฐานลูกค้าที่กว้าง
เนื่องจากตลาดสินค้าคอมพิวเตอร์และวัสดุสิ้นเปลืองล้วนเป็นสินค้าที่ขยายตัวอย่างรวดเร็ว
บริษัทจึงได้จัดระบบการจัดจำหน่ายผ่านทั้งการขายสินค้าโดยตรงและการขายผ่านตัวแทนจำหน่าย
ซึ่งในปี 2549 และ 2550 บริษัทมีการขายตรง และขายผ่านตัวแทนจำหน่าย แบ่งตามกลุ่มธุรกิจดังนี้

  (หน่วย: ร้อยละ)

  --------------------------------- --------- ------------------- --------- -------------------
  รายการ                            ปี 2549                        ปี 2550    

                                    ขายตรง    ขายผ่านตัวแทนจำหน่าย   ขายตรง    ขายผ่านตัวแทนจำหน่าย

  กลุ่มผลิตภัณฑ์ฮาร์ดแวร์ (ESG)            99.01     0.99                98.89     1.11

  กลุ่มผลิตภัณฑ์วัสดุสิ้นเปลือง (OSG)         66.06     33.94               63.41     36.59

  กลุ่มผลิตภัณฑ์อุปกรณ์เครือข่ายคอมพิวเตอร์    99.98     0.02                99.98     0.02
  (NSG)                                                                     

  กลุ่มผลิตภัณฑ์ซอฟต์แวร์โซลูชั่น (SIG)       96.34     3.66                97.02     2.98

  รวม                               87.12     12.88               84.72     15.28
  --------------------------------- --------- ------------------- --------- -------------------

จะเห็นว่า บริษัทให้ความสำคัญกับการขายตรงมากกว่าการขายผ่านตัวแทนจำหน่าย
เพราะเป็นตลาดที่มีการขยายตัวได้มาก อัตรากำไรสูงกว่า
และเพื่อเป็นการป้องกันความเสี่ยงจากการให้เครดิตแก่ลูกหนี้

ในการขายตรง บริษัทได้มุ่งพัฒนาบุคลากรให้มีความรู้ความเข้าใจในตัวผลิตภัณฑ์และธุรกิจของลูกค้า
เพื่อให้มีการนำเสนอสินค้าอย่างมืออาชีพ ส่วนการขายผ่านตัวแทนจำหน่าย
บริษัทมุ่งสร้างความสัมพันธ์ที่ดี และให้ความมั่นใจต่อคู่ค้า (Business Partner)
ในการทำธุรกิจกับบริษัทในระยะยาว

2.  ภาวะการแข่งขัน

    1.  ภาพรวมและแนวโน้มการเติบโตของอุตสาหกรรม

แนวโน้มการใช้จ่ายไอทีที่ลดลง ปรากฏการณ์ของเทคโนโลยี 2.0
กดดันให้ผู้เล่นตลาดไอทีรุกตลาดประเทศเกิดใหม่และกลุ่มเอสเอ็มอี
โดยนำเสนอสินค้าบริการโลกออนไลน์ และบันเดิลแอพพลิเคชั่นเข้ากับอุปกรณ์เพื่อสร้างความแตกต่าง
พร้อมกับทำให้ผู้เล่นขนาดเล็กที่มีเทคโนโลยีเกาะกระแสเป็นเป้าหมายที่จะถูกซื้อกิจการ
ซึ่งไอดีซีคาดการณ์สำหรับปี 2551 ดังนี้

ประการแรก การใช้จ่ายไอทีทั่วโลกจะต่ำลงเหลือ 5.5-6% จากปี 2550 ที่ตลาดรวมทั่วโลกโต
6.9% ซึ่งชะลอตัวลงส่วนหนึ่งเกิดจากการถดถอยของเศรษฐกิจสหรัฐ
และฮาร์ดแวร์จะเป็นตลาดที่ตกก่อนตามมาด้วยซอฟต์แวร์ที่จะรับผลกระทบในสองไตรมาสถัดมา
และบริการจะค่อยๆ ได้รับผลกระทบ

แนวโน้มที่สอง เป็นผลต่อเนื่องมาจากประการแรก เมื่อตลาดโลกโตช้าลง
ทำให้ผู้ค้าไอทีระดับโลกเร่งการลงทุนมายังตลาดประเทศเกิดใหม่ที่เติบโตสูง โดยเฉพาะในกลุ่ม
BRIC+9 ประกอบด้วยบราซิล รัสเซีย อินเดีย และจีน บวกกับ เม็กซิโก โปแลนด์ ตุรกี
อาร์เจนตินา โคลัมเบีย ซาอุดีอาระเบีย ไทย สหรัฐอาหรับเอมิเรตส์และเวียดนาม
และจะรุกตลาดกลุ่มเอสเอ็มอีทั้งประเทศพัฒนาแล้วและกำลังพัฒนา

แนวโน้มที่สาม ไอดีซีมองว่า ตลาดไอทีจะก้าวสู่ "การคิดค่าใช้ซอฟต์แวร์ในรูปแบบของบริการ"
(software as a service :SaaS) บริษัทขนาดใหญ่ไม่ว่าจะเป็นไอบีเอ็ม ไมโครซอฟท์ ซิสโก้
และกูเกิล ต่างนำเสนอสินค้าที่มีอยู่ผ่านออนไลน์ ขณะที่เอชพีและซัน
จะขยายการเข้าถึงไปยังการประมวลผลออนไลน์ และจะเริ่มเห็นหลายๆ
สินค้าเข้าสู่การนำเสนอแบบบริการ ไม่ว่าจะเป็นซอฟต์แวร์บิซิเนส อินทิลิเจนท์ และสตอเรจ

แนวโน้มที่สี่ คือ Application Appliances จะกลายเป็นการใช้งานโดยทั่วไป จะเริ่มเห็นเดลล์
เอชพี ไอบีเอ็ม และซัน นำเสนอเครื่องแม่ข่าย
ในรูปแบบเหมือนเป็นอุปกรณ์ที่มาพร้อมกับระบบงานธุรกิจ (business application
appliances) กล่าวง่ายๆ ก็คือ การพรีโหลดแอพพลิเคชั่นอยู่ในเครื่อง
และเป็นโปรแกรมที่รองรับการทำงานผ่านเว็บ ซึ่งง่ายต่อการดาวน์โหลดซอฟต์แวร์และบริการใหม่ๆ
เพิ่มเติม

ส่วนผู้เล่นที่อยู่ในตลาด SaaS จะเป็นพันธมิตรกับผู้ค้าซอฟต์แวร์กลุ่มดั้งเดิม เพื่อเกาะกระแสดังกล่าว
ทั้งนี้ ไอดีซีเรียกการพรีโหลดโปรแกรมในฮาร์ดแวร์ที่เจาะตลาดเอสเอ็มอีว่า การทำให้เป็นโซลูชั่น
(Solutionization)

แนวโน้มที่ห้า ของเล่นไฮเทคที่ใช้งานกับเว็บ หรือเว็บ เก็ดเจ็ท จะขยายขอบเขตของโมบาย
อินเทอร์เน็ต ในปี 2551
อุปกรณ์พกพาขนาดเล็กที่เป็นลูกผสมระหว่างโน้ตบุ๊คและสมาร์ทโฟนจะเฟื่องฟู
โดยเฉพาะอุปกรณ์เชื่อมต่อเน็ต ราคาคอนซูเมอร์ ง่ายต่อการใช้งานและแบตเตอรี่ใช้งานได้นาน
ไอดีซีมองว่า อุปกรณ์อย่างไอพ็อดทัช เพิ่งเริ่มต้นเท่านั้น จะมีอีกนับสิบตามมา
และจะเห็นอุปกรณ์เครื่องเล่นมีเดียพกพา 200 ล้านเครื่อง และสมาร์ทโฟนอีก 150 ล้านเครื่อง

แนวโน้มที่หก คือการที่ผู้ให้บริการมือถือจะเข้าร่วม "โอเพ่น อินเทอร์เน็ต"
ซึ่งเปิดกว้างให้อุปกรณ์และแอพพลิเคชั่นเข้ามาทำงานร่วมกับเครือข่ายของผู้ให้บริการได้
ซึ่งแตกต่างจากเมื่อก่อนที่ไม่เปิดกว้างการทำงานข้ามเครือข่าย
โดยการเปิดกว้างนั้นนำโดยเวอไรซอน ที่เปิดกว้างเครือข่ายรายแรก
ทั้งมีการผลักดันของกูเกิลที่สร้างคอนซอร์เตียมร่วม "Open Handset Alliance"

แนวโน้มที่เจ็ด ปรากฏการณ์เว็บ 2.0 ที่เป็นโซเชียล เน็ตเวิร์คกิ้ง
จะผลักดันให้เกิดซอฟต์แวร์และเว็บไซต์ที่เป็น Eureka 2.0
ไอดีซีเชื่อว่าความเฟื่องฟูของเว็บยอดนิยมที่ให้คนเข้ามามีส่วนร่วม ทำให้ปริมาณข้อมูลเพิ่มขึ้นเกือบถึง
400,000 ล้านกิกะไบต์ เพิ่มจาก 255,000 ล้านกิกะไบต์ในปี 2550

แนวโน้มที่แปด ไอดีซีเชื่อว่าน่าจะเกิดแอพพลิเคชั่นใหม่ที่เรียกว่า Eureka 2.0
ซึ่งจะใช้ประโยชน์จากการวิเคราะห์ข้อมูล การดึงข้อมูลมาใช้ และการค้นหาแบบความหมาย
(semantic search) ซึ่งซอฟต์แวร์นี้จะช่วยให้องค์กรติดตามการรับรู้แบรนด์ของธุรกิจ
ระดับความพึงพอใจของลูกค้าและไอเดียผลิตภัณฑ์ใหม่

แนวโน้มที่เก้า จะเกิดการผสมผสานระหว่างสื่อสาร กรีนไอทีและโลเคชัน-เบส เซอร์วิส
โดยผู้ให้บริการสื่อสารจะเริ่มโปรโมทการให้บริการสื่อสารเสียงผ่านเน็ตไปในตลาดคอนซูเมอร์

นอกจากนั้นปี 2551 จะเป็นปีทองของการให้บริการโลเคชันเบสเซอร์วิส
ซึ่งจะเกิดแอพพลิเคชั่นที่เกี่ยวเนื่อง ไม่ว่าจะเป็นโลคอล เสิร์ช
การโฆษณาแบบมุ่งเป้าเฉพาะเจาะจง
และเชื่อด้วยว่าองค์กรธุรกิจจะเริ่มลงทุนสินค้าไอทีที่ช่วยอนุรักษ์สิ่งแวดล้อม หรือกรีนไอที
โดยเหตุผลสำคัญอยู่ที่ผลิตภัณฑ์เหล่านั้นช่วยลดค่าใช้จ่าย ซึ่งผลสำรวจของ ไอดีซี ระบุว่าองค์กร 80%
ให้ความสำคัญกับกรีนไอที

แนวโน้มสุดท้ายที่ไอดีซีมองก็คือ หลายบริษัทอาจจะมีแนวโน้มที่จะถูกซื้อ ไม่ว่าจะเป็นอินทูอิท
(Intuit) เซลฟอร์ซดอทคอม และเทเลนาฟ
ซึ่งแต่ละรายจะมีจุดเด่นตั้งแต่การให้บริการบนโลกออนไลน์ การมีฐานลูกค้ากลุ่มเอสเอ็มอี
และการเป็นผู้เล่นในตลาดโมบาย แอพพลิเคชั่น

สำหรับประเทศไทย ไอดีซี มองแนวโน้มการใช้จ่ายไอทีในประเทศไทยว่าจะอยู่ระดับ 9.3% มีมูลค่า
4,363 ล้านดอลลาร์ จากปี 2550 คาดว่าอยู่ที่ 3,993 ล้านดอลลาร์ เติบโตจากปีที่ผ่านมา 6.6%

ปี 2551 ตลาดไอทีไทยจะมีการเติบโตมาเป็นอันดับ 2 ของอาเซียน รองจากเวียดนาม ขณะที่ปี
2550 เป็นปีที่ตลาดไอทีไทยหล่นชั้นอยู่ในอันดับ 8 ของอาเซียน จากเดิมที่ติดกลุ่มท็อปไฟว์
เนื่องจากการเปลี่ยนแปลงทางการเมืองที่ทำให้ตลาดและโครงการรัฐชะลอตัวมาตั้งแต่ไตรมาส 4
ของปี 2549 อย่างไรก็ตาม คาดว่าในครึ่งปีหลัง การใช้จ่ายโครงการภาครัฐของงบประมาณ 2550
จะกลับมา ซึ่งเป็นงบสำคัญของการอัดฉีดตลาด โดยคิดเป็น 33% ของตลาดรวม

สัดส่วนการใช้จ่าย ปี 2551 น่าจะใกล้เคียงกับปี 2550 โดยฮาร์ดแวร์ จะยังมีสัดส่วนหลัก 73%
ซอฟต์แวร์ 9% และที่เหลือเป็นบริการ หากมองด้านจำนวนเครื่องคอมพิวเตอร์ของตลาดรวม ปี
2551 จะเติบโตจากปี 2550 12%
ทั้งเครื่องคอมพิวเตอร์ตั้งโต๊ะและเครื่องคอมพิวเตอร์พกพาจะอยู่ที่ 1.97 ล้านเครื่อง
แบ่งเป็นเครื่องคอมพิวเตอร์ตั้งโต๊ะ 1.07 ล้านเครื่อง โตจากปีนี้ 10% ซึ่งอยู่ที่ 9.26 แสนเครื่อง
ส่วนตลาดโน้ตบุ๊ค ปีหน้าจะอยู่ที่ 9 แสนเครื่อง โตจากปีนี้ 15% หรือคิดเป็น 7.79 แสนเครื่อง

“ที่มา : เรียบเรียงจากกรุงเทพธุรกิจ ฉบับวันที่ 21 ธันวาคม 2550 โดยสุจิตร ลีสงวนสุข”

2.  ภาวะการแข่งขันแยกตามประเภทสินค้า

    -   เครื่องแม่ข่าย อุปกรณ์จัดเก็บข้อมูล และเครื่องคอมพิวเตอร์ส่วนบุคคล

ตลาดคอมพิวเตอร์มีการแข่งขันสูง โดยจะแบ่งการแข่งขันออกเป็น 2 ตลาดใหญ่ คือ
ตลาดขายตรงและตลาดขายส่ง
ในตลาดขายตรงผู้จัดจำหน่ายจะเสนอขายสินค้าและบริการครบวงจรเพื่อสร้างมูลค่าเพิ่มในการขาย
การแข่งขันจะขึ้นอยู่กับประสิทธิภาพการนำเสนอโซลูชั่น
ตามความต้องการของลูกค้ามากกว่าการแข่งขันในเรื่องราคา
แต่แนวโน้มของราคาคอมพิวเตอร์มีกำไรน้อยลง
แต่ผู้จัดจำหน่ายจะสามารถทำกำไรจากการจำหน่ายซอฟต์แวร์และการให้บริการได้
สำหรับตลาดขายส่ง ผู้ค้าส่งส่วนใหญ่เป็นกิจการของต่างประเทศที่มีเครือข่ายทั่วโลก
สามารถต่อรองราคาสินค้าได้ถูกและมีนโยบายในการทำกำไรไม่มาก แต่เน้นที่ปริมาณการขาย ดังนั้น
จึงมีการแข่งขันด้านราคาและความพร้อมของการมีสินค้าพร้อมส่ง
มากกว่าการให้ความสำคัญในเรื่องบริการหลังการขาย

ในตลาดเครื่องคอมพิวเตอร์ขนาดกลาง ในประเทศไทยมีการแข่งขันที่ไม่รุนแรงนัก
เนื่องจากการแข่งขันในตลาดเครื่องคอมพิวเตอร์ขนาดกลางจะเน้นเรื่องการให้บริการมากกว่าการแข่งขันในด้านราคา
สำหรับเครื่องคอมพิวเตอร์ขนาดกลางตราไอบีเอ็ม รุ่นซิสเต็มส์ไอ ซิสเต็มส์พี อุปกรณ์เก็บข้อมูล
และเครื่องคอมพิวเตอร์ระบบค้าปลีก ปัจจุบันมีคู่แข่งอยู่น้อยราย
นอกเหนือจากตราไอบีเอ็มแล้วในตลาดเครื่องคอมพิวเตอร์ขนาดกลางยังมีตราผลิตภัณฑ์อื่นๆ
อีกหลายตรา โดยมีสัดส่วนการขายไอบีเอ็มมากที่สุด

สำหรับตลาดเครื่องคอมพิวเตอร์ส่วนบุคคลในประเทศไทย เป็นตลาดที่มีการแข่งขันสูงมาก
เนื่องจากมีสินค้าให้เลือกหลายตรา ทั้งนำเข้าจากต่างประเทศและประกอบขึ้นเองในประเทศไทย
รวมทั้งมีผู้จัดจำหน่ายมากราย ที่มีร้านค้าขนาดเล็กตามศูนย์การค้า
ทำให้ลูกค้าสามารถเลือกซื้อได้ทั่วไป การแข่งขันจะเน้นเรื่องราคาเป็นหลัก
ในปัจจุบันผู้ประกอบการค้าคอมพิวเตอร์มีกำไรต่อหน่วยต่ำมาก

ทั้งนี้ในส่วนของคอมพิวเตอร์ขนาดกลางของไอบีเอ็ม ถือว่าเป็นตลาดที่มีคู่แข่งขันน้อยราย
ผู้ขายแต่ละรายจะมีตลาดเฉพาะของตัวเอง (Niche Market) ในสินค้าแต่ละรุ่น
โดยเป็นตลาดที่ตัวเองมีความเชี่ยวชาญ
สำหรับบริษัทจะเน้นลูกค้าองค์กรภาคเอกชนกระจายในหลายภาคอุตสาหกรรมเพื่อลดความเสี่ยง อาทิ
อุตสาหกรรมยานยนต์ ชิ้นส่วนอิเล็กทรอนิกส์ สถาบันการเงิน และห้างสรรพสินค้า เป็นต้น
นอกจากนี้บริษัทยังเน้นการขายตรง (Direct Sales) ในขณะที่คู่แข่งรายอื่นๆ
เน้นการขายให้กับลูกค้าที่เป็นโครงการขนาดใหญ่ หน่วยงานราชการ และการขายส่ง
จากการที่ผู้ขายแต่ละรายเน้นกลุ่มลูกค้าเป้าหมายที่แตกต่างกันดังกล่าว
จึงทำให้ภาวะการแข่งขันไม่รุนแรง

-   เครื่องพิมพ์

ตลาดเครื่องพิมพ์เป็นตลาดที่มีการแข่งขันสูงทั้งในด้านราคาและการส่งมอบสินค้า
เนื่องจากเป็นตลาดที่มีผู้ขายมากราย และหาซื้อได้ง่าย

-   วัสดุสิ้นเปลือง

ตลาดวัสดุสิ้นเปลืองมีขนาดใหญ่และมีผู้ขายมากราย มูลค่าสินค้าที่จำหน่ายแต่ละประเภทไม่สูงมาก
ตลาดวัสดุสิ้นเปลืองมีการแข่งขันสูงทั้งด้านราคาและบริการในการส่งมอบ
นอกจากนี้ยังมีร้านค้าขนาดเล็กตามศูนย์การค้าให้ลูกค้าเลือกซื้อสินค้าประเภทนี้ได้โดยง่าย

-   อุปกรณ์เครือข่ายคอมพิวเตอร์

ตลาดผลิตภัณฑ์อุปกรณ์เครือข่ายคอมพิวเตอร์มีผู้ขายมากราย
ทำให้มีการแข่งขันทั้งทางด้านราคาและการให้บริการ บริษัทจึงมุ่งเน้นการขายที่เป็นตลาดองค์กร
และจัดหาสินค้าที่หลากหลายเพื่อนำเสนอตามความต้องการของลูกค้า
และเน้นการให้บริการด้านการให้คำปรึกษาและติดตั้งเพื่อเพิ่มประสิทธิภาพของระบบเครือข่ายและระบบความปลอดภัยให้ดียิ่งขึ้นให้กับลูกค้า

-   ซอฟต์แวร์โซลูชั่น

ปัจจุบันซอฟต์แวร์ปฏิบัติการและซอฟต์แวร์ที่เป็นเครื่องมือในการพัฒนา ซอฟต์แวร์ไมโครซอฟท์
มีส่วนแบ่งตลาดมากที่สุด การพัฒนาซอฟต์แวร์เพื่อเพิ่มประสิทธิภาพให้การทำงานสูงขึ้น
จะมีผลให้ความต้องการในการใช้ฮาร์ดแวร์เพิ่มมากขึ้นตามไปด้วย

ในส่วนของซอฟต์แวร์ระบบงานบริหารทรัพยากรองค์กร
จะมีสินค้าให้ผู้บริโภคเลือกใช้ตามความต้องการมากขึ้นในระดับราคาที่แตกต่างกัน
และผู้พัฒนาซอฟต์แวร์ขนาดใหญ่จะมีการลดขนาดและราคาซอฟต์แวร์มาสู่ตลาดขนาดกลางและขนาดเล็กมากขึ้น
นอกจากนี้จะเริ่มมีการนำซอฟต์แวร์ที่ช่วยในการวิเคราะห์ ( Business Intelligence )
เข้ามาทำตลาดองค์กรมากขึ้น

การแข่งขันในตลาดซอฟต์แวร์ระบบงานจะเป็นการแข่งขันในด้านบริการมากกว่าราคา
และลูกค้าจะตัดสินใจเลือกใช้ซอฟต์แวร์เพื่อรองรับการขยายงานในอนาคตโดยดูจากผลงานความสำเร็จของผู้ประกอบการในระดับสากลมากขึ้น
ส่วนซอฟต์แวร์ปฏิบัติการและเครื่องมือที่ใช้ในคอมพิวเตอร์ส่วนบุคคลจะแข่งขันกันด้านราคามากกว่า
โดยผู้พัฒนาจะเป็นผู้มีอิทธิพลในการกำหนดราคาและการเพิ่มจำนวนผู้ใช้ซอฟต์แวร์ที่ถูกต้องตามกฎหมายมากขึ้น

-   การให้บริการ

ธุรกิจการให้บริการต้องอาศัยประสบการณ์และทักษะของบุคลากรเป็นสำคัญ
ผู้ให้บริการจะต้องสร้างความเชี่ยวชาญเฉพาะด้าน
ยกเว้นผู้ประกอบการรายใหญ่จึงจะสามารถให้บริการครบวงจรและมีความหลากหลายในโซลูชั่น
ให้ลูกค้ามีโอกาสเลือกตามความเหมาะสม ดังนั้น
การแข่งขันจะมีคู่แข่งในแต่ละประเภทไม่มากรายนัก
แต่ลูกค้ายังไม่ยอมรับที่จะจ่ายค่าบริการเป็นจำนวนมากเหมือนการให้บริการในต่างประเทศ
อย่างไรก็ตาม แนวโน้มของธุรกิจการให้บริการจะมีสัดส่วนเพิ่มสูงขึ้นในอนาคต

การจัดหาผลิตภัณฑ์และบริการ

1.  คอมพิวเตอร์

    -   คอมพิวเตอร์ขนาดกลาง
        บริษัทจะทำการจัดซื้อผลิตภัณฑ์เพื่อจำหน่ายจากภายในประเทศทั้งหมด
        โดยสั่งซื้อจากบริษัทผู้ผลิตโดยตรงในอัตราร้อยละ 95 ส่วนที่เหลืออีกร้อยละ 5
        เป็นการสั่งซื้อจากตัวแทนจำหน่าย ทั้งนี้ ผู้ขายรายใหญ่ที่บริษัทสั่งซื้อ คือ บริษัท ไอบีเอ็ม
        (ประเทศไทย) จำกัด

    -   คอมพิวเตอร์ส่วนบุคคล บริษัทจะทำการจัดซื้อผลิตภัณฑ์จากภายในประเทศ
        โดยสั่งซื้อจากบริษัทผู้ผลิตโดยตรงในอัตราร้อยละ 72 ส่วนที่เหลืออีกร้อยละ 28
        เป็นการสั่งซื้อจากตัวแทนจำหน่าย

2.  วัสดุสิ้นเปลือง การจัดหาผลิตภัณฑ์ของบริษัทจะนำเข้าจากต่างประเทศในอัตราส่วนร้อยละ 11
    ของยอดซื้อรวม ส่วนที่เหลืออีกร้อยละ 89 เป็นการสั่งซื้อจากภายในประเทศ ทั้งนี้ ร้อยละ 88
    เป็นการสั่งซื้อจากผู้ผลิต ส่วนที่เหลืออีกร้อยละ 12 เป็นการสั่งซื้อจากตัวแทนจำหน่าย
    การสั่งซื้อจากต่างประเทศส่วนใหญ่เป็นการสั่งซื้อจากประเทศสิงคโปร์
    ซึ่งบริษัทมีนโยบายป้องกันความเสี่ยงโดยทำสัญญาซื้อขายเงินตราต่างประเทศล่วงหน้า
    เพื่อลดความเสี่ยงจากการผันผวนของอัตราแลกเปลี่ยนเงินตราต่างประเทศ

3.  อุปกรณ์เครือข่ายคอมพิวเตอร์
    การจัดหาผลิตภัณฑ์เพื่อจำหน่ายจะทำการจัดซื้อภายในประเทศเป็นส่วนมาก
    โดยสั่งซื้อจากบริษัทผู้ผลิตโดยตรงในอัตราร้อยละ 6 ส่วนที่เหลืออีกร้อยละ 84
    เป็นการสั่งจากตัวแทนจำหน่าย

4.  ซอฟต์แวร์โซลูชั่น ผลิตภัณฑ์ซอฟต์แวร์ เช่น ไมโครซอฟท์ ไอบีเอ็ม
    บริษัทจะนำเข้าจากต่างประเทศในอัตราส่วนร้อยละ 76 ส่วนที่เหลืออีกร้อยละ 24
    เป็นการซื้อจากภายในประเทศ ทั้งนี้ ร้อยละ 76 เป็นการสั่งซื้อจากผู้ผลิตโดยตรง
    ส่วนที่เหลือร้อยละ 24 เป็นการสั่งซื้อจากตัวแทนจำหน่าย
    การสั่งซื้อจากต่างประเทศส่วนใหญ่เป็นการสั่งซื้อจากประเทศสิงคโปร์ และสหรัฐอเมริกา

5.  การให้บริการ การให้บริการจัดทำโดยใช้บุคลากรในองค์กรเป็นหลัก
    และอาจจะมีการประสานร่วมกันระหว่างผู้ให้บริการด้วยกัน

สัญญาสำคัญที่เกี่ยวข้องในการดำเนินธุรกิจ

เนื่องจากบริษัทและบริษัทย่อยในกลุ่มเกือบทั้งหมดเป็นตัวแทนจำหน่ายสินค้าจากผู้ผลิตในต่างประเทศ
ดังนั้น สัญญาจึงเป็นในรูปของการแต่งตั้งตัวแทนจำหน่ายโดยมีรายละเอียดของคู่สัญญาดังต่อไปนี้

1. บริษัท เมโทรซิสเต็มส์คอร์ปอเรชั่น จำกัด (มหาชน)

+-------------------+--------------------------+-----------------------+
| คู่สัญญา /           | อายุสัญญา                  | ลักษณะสัญญา             |
| ประเภทสัญญา        |                          |                       |
+-------------------+--------------------------+-----------------------+
| 1. IBM (Thailand) | 2 ปี (31 มีนาคม 2550-2552) | เป็นสัญญาแต่งตั้งตัวแทนจำ   |
| Co., Ltd. /       | เมื่อครบกำหน               | หน่ายสินค้ากลุ่มซิสเต็มส์เอ็กซ์ |
| Partner Agreement | ดจะต่ออายุสัญญาอัตโนมัติคราวละ | เค                    |
|                   | 2                        | รื่องคอมพิวเตอร์ระบบค้าปลีก |
|                   | ปียกเว้น                   | อุปกรณ์ที่ใช้ในกิจการธนาคาร |
|                   | ฝ่ายใดฝ่ายหนึ่งจะแจ้งการยกเลิก | และบริการ              |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 2. IBM (Thailand) | 2 ปี(มีนาคม 2550-2552)     | เป็นสัญญาแต่งตั้งตัวแทน     |
| Co., Ltd./        | เมื่อครบกำหน               | จำหน่ายสินค้ากลุ่มซิสเต็มส์ไอ |
| Partner Agreement | ดจะต่ออายุสัญญาอัตโนมัติคราวละ | ซิสเต็มส์พี หน่วยเก็บข้อมูล   |
|                   | 2 ปี                      | และเครื่องพิมพ์           |
|                   | ยกเว้น                    |                       |
|                   | ฝ่ายใดฝ่ายหนึ่งจะแจ้งการยกเลิก |                       |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 3. IBM Singapore  | 2 ปี (กรกฎาคม 2550-       |   เป็นสัญ               |
| Pte., Ltd ./      | มิถุนายน 2552)             | ญาแต่งตั้งตัวแทนจำหน่ายและ |
| Partner Agreement | เมื่อครบกำหน               | ให้บริการสินค้ากลุ่มซอฟต์แวร์ |
|                   | ดจะต่ออายุสัญญาอัตโนมัติคราวละ |   ได้แก่ โลตัส           |
|                   | 2 ปี                      |   ไอบีเอ็มและทิโวลี       |
|                   | ยกเว้น                    |                       |
|                   | ฝ่ายใดฝ่ายหนึ่งจะแจ้งการยกเลิก |                       |
|                   | สัญญาเป็นลายลักษณ์อักษรล่วงหน้า |                       |
|                   | 3 เดือน                   |                       |
+-------------------+--------------------------+-----------------------+
| 4.                | ไม่ระบุ (เริ่ม พฤษภาคม 2549) |   เป็นส                |
| Hewlett-Packard   |                          | ัญญาแต่งตั้งตัวแทนจำหน่ายสิน |
| Thailand Ltd. /   |                          | ค้ากลุ่มคอมพิวเตอร์ส่วนบุคคล |
| Authorized Dealer |                          |   เครื่องพิมพ์            |
| Agreement         |                          |   หน่วยเก็บข้อมูล         |
|                   |                          |   และวัสดุสิ้นเปลือง       |
+-------------------+--------------------------+-----------------------+
| 5. Lexmark        | 1 ปี ( มกราคม 2551 –      | เป็นสัญญาแต่งตั้งตัวแทนจำห  |
| International     | ธันวาคม 2551)             | น่ายสินค้ากลุ่มวัสดุสิ้นเปลืองท |
| (Singapore)       |                          | ี่ใช้กับเครื่องพิมพ์คอมพิวเตอร์ |
| P                 |                          |                       |
| te.Ltd.,Singapore |                          |                       |
+-------------------+--------------------------+-----------------------+
| 6. Canon          | 2 ปี (มกราคม 2551 ถึง      | เครื่องพิมพ์ (อิงค์เจ็ท      |
| Marketing         | มกราคม 2553)             | เลเซอร์เจ็ท สแกนเนอร์)   |
| (Thailand) /      |                          | และหมึกสำหรับเครื่องพิมพ์   |
| สัญญาตั้งผู้แทนจำหน่าย  |                          |                       |
+-------------------+--------------------------+-----------------------+
| คู่สัญญา /           | อายุสัญญา                  | ลักษณะสัญญา             |
| ประเภทสัญญา        |                          |                       |
+-------------------+--------------------------+-----------------------+
| 7. Hotel          | 2 ปี ( มีนาคม 2550 –       | เป็นสัญญาแต่งตั้งตัวแท      |
| Information       | กุมภาพันธ์ 2552)            | นจำหน่ายซอฟต์แวร์เอปิโตเม |
| Systems Inc., USA |                          | (Epitome)             |
| / International   |                          | สำ                    |
| Master            |                          | หรับใช้งานในกิจการโรงแรม |
| Distributor       |                          |                       |
| Agreement         |                          |                       |
+-------------------+--------------------------+-----------------------+
| 8. Symantec       | 1 ปี (ธันวาคม 2550- ธันวาคม | เป็นสัญญาแต่งตั้งตัวแทน     |
| Corporation,      | 2551) ต่ออายุสัญญาคราวละ 1  | จำหน่ายซอฟต์แวร์ไซแมนแทค |
| California, USA / | ปี                        | (Symantec) ได้แก่       |
| Symantec Global   | ยกเว้นฝ่ายใดฝ่ายหนึ่งจะแจ     | นอร์ตันแอนตี้ไวรัส (Norton |
| Partner Program   | ้งยกเลิกสัญญาเป็นลายลักษณ์อักษร | Antivirus)            |
| Base Agreement    |                          |                       |
+-------------------+--------------------------+-----------------------+
| 9. Network        | ต่อสัญญาครั้งแรก 1           | เป็นสัญญาแต่ง            |
| Associates        | ปีและครั้งต่อไปครั้งละ 3 ปี(    | ตั้งตัวแทนจำหน่ายและบริการ |
| International     | สิงหาคม 2549 – สิงหาคม     | ซอฟต์แวร์ แม็คอาฟี        |
| B.V., the         | 2552)                    | (McAfee) และสนิฟเฟอร์   |
| Netherlands./     |                          | (Sniffer)             |
| International     |                          |                       |
| Reseller          |                          |                       |
| Agreement         |                          |                       |
+-------------------+--------------------------+-----------------------+
| 10. Hyperion      | ไม่มี                      | เป็นสัญญาแต่ง            |
| Solutions         |                          | ตั้งตัวแทนจำหน่ายและบริการ |
| Corporation,      |                          | ซอฟต์แวร์ไฮเปอเรียน      |
| Sunnyvale, USA. / |                          | (Hyperion)            |
| Hyperion          |                          | โดยจ่ายค               |
| Distributor       |                          | ่าตอบแทนตามรายได้ที่เกิดขึ้น |
| Agreement         |                          |                       |
+-------------------+--------------------------+-----------------------+
| 11. Microsoft     | 1 ปี (กันยายน 2550-สิงหาคม  | เป็นสัญญาแต่งตั้งตัวแทนจ    |
| Regional Sales    | 2551)                    | ำหน่ายซอฟต์แวร์ไมโครซอฟท์ |
| Corporation, USA  |                          |                       |
| / FY06 Microsoft  |                          |                       |
| Channel Agreement |                          |                       |
| (Reseller)        |                          |                       |
+-------------------+--------------------------+-----------------------+
| 12. Autodesk Asia | 3 ปี (กุมภาพันธ์ 2550 –      | เป็นตัวแทนจำหน่ายซ       |
| Pte Ltd.,         | มกราคม 2553)             | อฟต์แวร์เกี่ยวกับการออกแบบ |
| Singapore /       |                          |                       |
| Autodesk Value    |                          |                       |
| Added Reseller    |                          |                       |
| Agreement         |                          |                       |
+-------------------+--------------------------+-----------------------+
| 13.               | 3 ปี (พฤษภาคม 2550-2553)  | เ                     |
| Salesforce.com    |                          | ป็นสัญญาแต่งตั้งตัวแทนจำหน่า |
| Singapore Pte     |                          | ยผลิตภัณฑ์เซลส์ฟอสซ์ดอทคอม |
| Ltd., Singapore   |                          | (Salesforce.com)      |
| (SFDC)            |                          |                       |
+-------------------+--------------------------+-----------------------+